Ribe Stifts Adresseaviser, 1836-06-17
Procurator Hostrup forelæste et Andragende fra endeel Jndvaanere i Ribe af følgende Jndhold: "J den Forventning, at Forslag om Forandring i Nørre-Jyllands Told- og Consumtionsvæsen vil blive Stænderne forelagt, tage undertegnede Borgere i Staden Ribe sig den Frihed, at tilstille Forsamlingen følgende Andragende, som de ønske henviist til vedkommende Committee og af denne indstillet til Stænderne, for af disse at anbefales Hans Majestæt til allernaadigst Bønhørelse. - Det kan ikke væ te den ærede Forsamling ubekjendt, at Ribes Beliggenhed er saa aldeles forskjellig fra alle de andre jydske Byers, at Forholdsregler, der ere anvendelige, ja endog gavnlige, for disse, ville have ødelæggende Virkning for hiin, og at Undtagelser fra saadanne til Gunst for den kunne skee uden Fornærmelse eller Skade for de andre. Byen, ligger nemlig sønden for Toldgrændsen, adskilt fra denne ved Slesvigske Districter. Byens nærmeste Opland er altsaa andre Toldlove, en anden, Handlen i det Hele meere begunstigende, Tarif underkastet end Byen selv. Derfor have en Mængde for største Deel berettigede (concessionerede) Handlende etableret sig rundt om Byen lige indtil en fjerdedeel til enhalv Miils Afstand fra denne. Disse er ingen af de nærliggende danske Told=Autoriteter, hverken den ved Grændsen, eller den i Ribe, berettiget til at controllere, ei heller kan Assistence af de danske Justitsembedsmænd reqvireres mod dem. Det er altsaa naturligt, at de i det slesvigske District drive den egentligen Kjøbstaden tilkommende Handel, og at ogsaa deres Handel med de norden for Kongeaaen liggende Districter, er betydeligere end Byens, indsees let, naar man betænker, at Bonden, efter at have passeret Toldgrændsen, skal, for at komme til Byen, kjøre gjennem det af concessionerede Kjøbmænd opfyldte District, forbi deres Døre, ja som oftets kommer han indenfor disse, da de Fleste tillige drive Krohold. - Dog vi behøve ikke videre at udville det Unaturlige i det Forhold, at en Kjøbstad er underkastet en anden Toldforfatning end Districtet, hvori den ligger. Dette maae vi antage som almindeligen er kjendt, da det oftere er blevet drøftet; thi flere Gange har vor, for alle Undersaatters Vel lige ombyggelige, Regjering søgt ved enkelte Begunstigelser at formilde det Trykkende i disse Forhold. Dette skeete især 1829, da Byens Existents som Handelsstad var saa godt som op stort, og den ene var indskrænket til sit Landbrug, og den den Næring, de derværende Embedsmænd bragte Sta da den er Stiftsstad og har latinsk Skole. Derfor osattes en Commission, som skulde undersøge Aarsagerne til dens Forfald, og udfinde de hensigtsmæssigste Midler til dens Ophjælpning. Efter dennes Jndstilling indrømmedes Byen i adskillige ikke uvigtige Henseender Rettighed til at fortolde efter de for Slesvig=Holsten, gieldende Bestemmelser. Saaledes afskaffedes Consumtionen paa Brændeviin; Udførselstold for Uld, Skind, Huder bestemtes efter den holstenske Tarif, og Jndførelsen af ikke stempelpligtige Manufacturvarer tillodes ligeledes mod holstensk Told. Disse og nogle mindre væsentlige Begunstigelser troede de brave og for Byens Vel nidkjære Mænd, af hvilke Commissionen bestod, at ville være tilstrækkelige til at hæve den af dens dybe Afmagt, og sætte den i Stand til nogenlunde at concurrere med de slesvigske Kjøbstæder og med Landkræmmerne, om just ikke til at indtage den anseelige Plads, den engang havde blandt Halvens Kjøbstæder. - Skjøndt vi taknemmeligen erkjende, hvad hine brave Mænd virkede for os, og idet vi føle, at Fremskridt til det Bedre er skeet, med varm Erkjendtlighed paaskiønne Regjeringens Velgierninger, beklage vi dog, at vi, overbeviste ved sex Aars Erfaring, maae erklære, at hine Dannemænds Forhaabninger ingenlunde ere realiserede. Kun een eneste, og det en mindre vigtig, Handelsgreen, (Manufacturhandelen) har hævet sig nogenlunde betydeligt. J alle andre Henseender spores kun liden Forbedring. Skjøndt her kun opkjøbes og udføres saare lidt af Uld, Skind, Klude o. s. v., see vi endnu stedse Vogne, forspændte med 4 a 6 Heste, føre svingende Læs af disse Producter, opkjøbte af Kræmmerne Norden for Byen, igjennem denne for at udklareres ved holstenske Toldsteder. Endnu i den sidste Vinter have vi seet Brændeviin læsseviis føres fra Flensborg og andre slesvigske Brænderier til samme Handelsmænd.